‘কোভিড যদি আবার ফেরত না আসে…’ চিংড়িহাটা মেট্রো মামলায় মন্তব্য আদালতের

কলকাতা: চিংড়িঘাটায় মেট্রোরেলের (Chingrihata Metro) নিয়ে জট অব্যাহত। মেট্রোরেলের (Kolkata Metro) বকেয়া কাজ সম্পন্ন করতে রাজ্য ও মেট্রোরেল সহ অন্যান্য সব পক্ষকে বৈঠকে বসতে নির্দেশ কলকাতা হাইকোর্টের (Calcutta High Court)। আগামীকাল শুক্রবার রাজ্যকে জানাতে হবে তাদের আধিকারিকদের নাম।কবে কখন কোথায় এই বৈঠক করা হলে সুবিধা হবে তা সব পক্ষের সন্মতিতে আগামীকাল নির্দেশ দেবে কলকাতা হাইকোর্টের ভারপ্রাপ্ত প্রধান বিচারপতি সুজয় পাল ও বিচারপতি পার্থ সারথি সেনের ডিভিশন বেঞ্চ।

ফের চিংড়িঘাটায় মেট্রোরেলের বকেয়া কাজ সম্পন্ন করতে রাজ্য ও মেট্রোরেল সহ অন্যান্য সব পক্ষকে বৈঠকে বসতে নির্দেশ হাইকোর্টের। মামলায় রাজ্যের তরফে সওয়ালে বলা হয়, সাবওয়ের কাজ না হলে সমস্যায় পড়বেন সাধারণ মানুষ। তাতে ভারপ্রাপ্ত প্রধান বিচারপতি মন্তব্য করেন, “কোভিড যদি আবার ফেরত না আসে তাহলে রাস্তায় গাড়ির চাপ কোনোদিনই কমবে না। কোনও না কোনও দিন তো কাজ করতে হবে, সেদিন তো যান নিয়ন্ত্রণ করতেই হবে।”জট খোলা মনে আলোচনায় বসুন, সমাধান সূত্র বেরোবে।

আরও পড়ুন: ইন্ডিগো সংকট নিয়ে কেন্দ্রকে তীব্র কটাক্ষ দিল্লি হাইকোর্টের!

রাজ্যের অ্যাডভোকেট জেনারেল কিশোর দত্ত, সাবওয়ের কাজ না হলে সমস্যায় পড়বেন সাধারণ মানুষ। কিশোর দত্ত বলেন, গতকাল কেন্দ্র , রাজ্য এবং RVNL আধিকারিকদের মধ্যে একটি বৈঠক হয়েছে। সেই বৈঠকে কেন্দ্র RVNL – কে বলেছে যে রাজ্য যা চাইছে সেটা আগে করতে হবে। আবার বৈঠক হলে আমি উপস্থিত থাকব।

আদালতের নির্দেশ, আগামীকাল রাজ্যকে জানাতে হবে তাদের আধিকারিকদের নাম।কবে কখন কোথায় এই বৈঠক করা হলে সুবিধা হবে তা সব পক্ষের সন্মতিতে। আগামীকাল নির্দেশ দেবে কলকাতা হাইকোর্টের ভারপ্রাপ্ত প্রধান বিচারপতি সুজয় পাল ও বিচারপতি পার্থ সারথি সেনের ডিভিশন বেঞ্চ।

অন্য খবর দেখুন